CELEX: 31989R3848
Language: el
Date: 1989-12-18
Title: Κανονισμός (ΕΟΚ) αριθ. 3848/89 του Συμβουλίου της 18ης Δεκεμβρίου 1989 που τροποποιεί τον κανονισμό (ΕΟΚ) αριθ. 2601/69 περί ειδικών μέτρων για την προώθηση της μεταποιήσεως μανταρινιών satsumas, κλημεντινών και πορτοκαλιών

Avis juridique important

|

31989R3848

Κανονισμός (ΕΟΚ) αριθ. 3848/89 του Συμβουλίου της 18ης Δεκεμβρίου 1989 που τροποποιεί τον κανονισμό (ΕΟΚ) αριθ. 2601/69 περί ειδικών μέτρων για την προώθηση της μεταποιήσεως μανταρινιών satsumas, κλημεντινών και πορτοκαλιών  

Επίσημη Εφημερίδα αριθ. L 374 της 22/12/1989 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 3848/89 ΤΟΥ ΣΥΜΒΟΥΛΙΟΥ  της 18ης Δεκεμβρίου 1989  που τροποποιεί τον κανονισμό (ΕΟΚ) αριθ. 2601/69 περί ειδικών μέτρων για την προώθηση της μεταποιήσεως μανταρινιών satsumas, κλημεντινών και πορτοκαλιών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 2601/69 (3), όπως τροποποιήθηκε τελευταία από τον κανονισμό (ΕΟΚ) αριθ. 1123/89 (4), προβλέπει ένα καθεστώς χρηματικής αντιστάθμισης που προορίζεται να προωθήσει τη μεταποίηση μανταρινιών, satsumas, κλημεντινών και πορτοκαλιών, στα πλαίσια συμβάσεων που εξασφαλίζουν, σε μια ελάχιστη τιμή αγοράς για τον παραγωγό, τον κανονικό εφοδιασμό των βιομηχανιών μεταποίησης·  ότι οι τιμές των πρώτων υλών που παράγονται στην Κοινότητα είναι ανώτερες από τις τιμές των τρίτων χωρών· ότι θα πρέπει να διασφαλιστεί η ανταγωνιστικότητα της παραγόμενης στην Κοινότητα πρώτης ύλης ανεξάρτητα από την εξέλιξη της τιμής της εν λόγω ύλης στις τρίτες χώρες·  ότι η κατάσταση της αγοράς, σήμερα, καθιστά απαραίτητη τη χρησιμοποίηση αυτού του μέσου βελτίωσης της ανταγωνιστικότητας του κοινοτικού προϊόντος το συντομότερο δυνατό· ότι, κατά συνέπεια, θα πρέπει να προβλεφθεί, για την περίοδο εμπορίας 1989/980, η δυνατότητα τροποποίησης του ποσού της χρηματικής αντιστάθμισης κατά τη διάρκεια της περιόδου εμπορίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 1 του κανονισμού (ΕΟΚ) αριθ. 2601/69, το δεύτερο εδάφιο αντικαθίσταται από το ακόλουθο κείμενο:  «Για τα πορτοκάλια, η χρηματική αντιστάθμιση δεν είναι δυνατόν να υπερβαίνει τη διαφορά που υπάρχει μεταξύ της ελάχιστης τιμής που αναφέρεται στο άρθρο 2 παράγραφος 2 και των τιμών που εφαρμόζονται για την πρώτη ύλη στις τρίτες χώρες παραγωγής.»  Άρθρο 2  Για την περίοδο εμπορίας 1989, το ύψος της χρηματικής αντιστάθμισης, που καθορίζεται πριν από την έναρξη της περιόδου εμπορίας, είναι δυνατόν να τροποποιείται κατά τη διάρκεια της περιόδου εμπορίας για να ληφθούν υπόψη οι διατάξεις του άρθρου 3 παράγραφος 1 δεύτερο εδάφιο του κανονισμού (ΕΟΚ) αριθ. 2601/69, εφόσον η τροποποίηση αυτή δεν συνεπάγεται μείωση της χρηματικής αντιστάθμισης.  Οι λεπτομέρειες εφαρμογής του παρόντος άρθρου θεσπίζονται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 (5).  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την έναρξη της περιόδου εμπορίας 1989/90.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Δεκεμβρίου 1989.  Για το Συμβούλιο  Ο Πρόεδρος  J. MELLICK  (1) ΕΕ αριθ. C 282 της 8. 11. 1989, σ. 13.  (2) Γνώμη που διατυπώθηκε στις 15 Δεκεμβρίου 1989 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. L 324 της 27. 12. 1969, σ. 21.  (4) ΕΕ αριθ. L 118 της 29. 4. 1989, σ. 25.  (5) ΕΕ αριθ. L 118 της 20. 5. 1972, σ. 1.